

Pravna fakulteta

Komisija za tutorstvo

Poljanski nasip 2

1000 Ljubljana

Na podlagi 16. člena Pravilnika o tutorstvu na Pravni fakulteti Univerze v Ljubljani (v nadaljevanju: PoTutPF), komisija za tutorstvo (v nadaljevanju: komisija) objavlja

**RAZPIS ZA KOORDINATORJA TUTORJEV NA PRAVNI FAKULTETI UNIVERZE V LJUBLJANI ZA ŠTUDIJSKO LETO 2024/25**

**1. Predmet razpisa**

Predmet razpisa je izbor koordinatorja tutorjev, ki mu komisija na podlagi razpisa prizna sposobnost za izvajanje koordinatorskega dela v študijskem letu 2024/25.

Razpisuje se mesto za:

* **Za koordinatorja tutorjev**

Glede na Pravilnik o tutorstvu na Pravni fakulteti Univerze v Ljubljani so naloge koordinatorja tutorjev zlasti:

-vodenje sestankov tutorjev,

-svetovanje tutorjem pri njihovem delu,

-nadziranje delovanja tutorjev,

-zbiranje podatkov o delu vseh tutorjev, ki so potrebni za sestavo letnega poročila,

-priprava letnega poročila o izvedbi tutorstva, …

# 2. Pogoji in kriteriji za izbor

Na razpis se lahko prijavijo kandidati, ki bodo v študijskem letu 2024/25 vpisani najmanj v 2. letnik 1. stopnje študija ali enovitega magistrskega študijskega programa ali v program 2. stopnje na PF UL.

Koordinator tutorjev je lahko študent PF, ki je predhodno najmanj eno leto opravljal delo predmetnega ali uvajalnega tutorja.

**3. Dokumentacija**

Prijava na razpis za koordinatorja tutorjev mora vsebovati:

* pravilno izpolnjen in podpisan obrazec za prijavo, vključno s soglasjem za objavo in obdelavo osebnih podatkov
* življenjepis kandidata in kandidata za namestnika
* motivacijsko pismo kandidata in kandidata za namestnika s kratko obrazložitvijo prijave

**4. Izbirni postopek**

Postopek se vodi v skladu z določbami Pravilnika o tutorstvu na PF UL.

**5. Rok in način oddaje prijav**

**Rok za zbiranje prijav je torek, 27. avgust 2024.**

Prijave, vložene po poteku prijavnega roka, bo komisija zavrgla.

Prijava šteje za popolno, če vsebuje vse zahtevane priloge in podatke, ki jih določa ta razpis.

Kandidati, ki ne bodo oddali popolne prijave, bodo pozvani k dopolnitvi prijave. Če kandidati prijave ne bodo dopolnili v roku, določenem v zahtevi za dopolnitev prijave, bo komisija njihove prijave zavrgla.

Kandidati oddajo prijavno dokumentacijo **osebno v referatu PF,** **preko e-pošte** na naslov: milena.kastelic@pf.uni-lj.si ali **priporočeno po pošti** na naslov: Pravna fakulteta, Referat za 1. in 2. stopnjo, Poljanski nasip 2, 1000 LJUBLJANA s pripisom »Prijava za koordinatorja tutorje«.

ZAINTERESIRANI KANDIDATI, KI SE NAMERAVAJO PRIJAVITI DO KONCA ROKA, NAJ SE PRELIMINARNO (zgolj z mailom; ni potrebno dodajati dokumentacije) prijavijo na neza.pogorelcnik@pf.uni-lj.si zaradi PREDSTAVITVE KANDIDATUR, KI BO POTEKALA NA ZBORU TUTORJEV V ČETRTEK, 22.8. 2024 OB 12. uri v S-5.

Predstavitev kandidatur bo mogoča tudi preko ZOOM povezave: https://uni-lj-si.zoom.us/j/5673450005

Ljubljana, 19. 8. 2024 doc. dr. Neža Pogorelčnik Vogrinc

 Predsednica komisije za tutorstvo